नारनौल के स्वतंत्रता सेनानियों के परिवारों को किया जाएगा सम्मानित
नगरके गणमान्य लोगों ने बैठक करके स्वतंत्रता सेनानी बाबू रामकिशोर ऊंटवाल की नौंवी पुण्यतिथि पर कार्यक्रम करने का निर्णय किया। बैठक की अध्यक्षता पूर्व प्राचार्य गजानंद कौशिक ने की। उन्होंने बताया कि नारनौल के स्वतंत्रता सेनानियों का आजादी की लड़ाई में विशेष योगदान है। आने वाली पीढ़ी को उनके इस गौरवशाली अतीत के बारे में पता हो, इसलिए कार्यक्रम किया जाना चाहिए। बैठक में 5 मार्च को बाबू रामजीवन की कोठी मोहल्ला मिश्रवाड़ा में कार्यक्रम करने का निर्णय लिया गया। इस अवसर पर नारनौल के स्वतंत्रता सेनानियों की एक स्मारिका का भी विमोचन होगा तथा उनके परिजनों को सम्मानित भी किया जाएगा। ओम किड्स प्ले स्कूल में शुक्रवार को हुई इस बैठक में पुरुषोत्तम आर्य, पूर्व मेजर भारतभूषण, सोम प्रकाश अग्रवाल, राकेश चौहान, रतन लाल सैनी, विजय चौधरी, दीपक शर्मा उपस्थित थे।
नारनौल. स्वतंत्रता सेनानियों को सम्मानित करने के लिए आयोजित बैठक को संबोधित करते पूर्व प्राचार्य गजानन्द कौशिक।
hin_Deva hin_Deva hin_Deva